શિવાય એક શેરદીલ પર્વતારોહક છે. જ્યારે તે કોઇ પહાડના શિખર પર પડેલુ ચિલમ ના ફૂંકતો હોય ત્યારે તે પહાડ ચડતો હોય. તેના માટે આ રોજનું કામ છે. તે પહાડ ચડતો જ રહે છે. તે આ કામ અને આ જગ્યાને એટલી સરસ રીતે જાણતો હોય છે કે તેને કોઇ વસ્તુથી ફરક પડતો નથી. તે બરફમાં પણ શર્ટ વગર ફરી શકે છે. તેને બલ્ગેરિયાથી આવેલી એક ટુરિસ્ટ સાથે પ્રેમ થઇ જાય છે. નામ છે ઓલ્ગા એટલે કે ફિલ્મની વિદેશી હિરોઇન એરિકા કાર. શિવાય તેને એક પહાડ પરથી પડતા બચાવે છે અને બંનેને પ્રેમ થઇ જાય છે. પરંતુ જીવન એટલુ આસાન નથી હોતુ. ઓલ્ગાને ખબર પડે છે કે તે મા બનવાની છે. તે મા બનવા નથી ઇચ્છતી પરંતુ શિવાય તેને મનાવી લે છે. શિવાય તેને કહે છે કે બાળક તે રાખી લેશે અને ઓલ્ગા પોતાનું જીવન જીવવા માટે આઝાદ છે. વચન પ્રમાણે ઓલ્ગા બાળકને શિવાય પાસે છોડીને જતી રહે છે.